ΝΟΜΟΣ ΠΟΥ ΠΡΟΒΛΕΠΕΙ ΠΕΡΙ ΣΥΜΒΟΥΛΩΝ-ΣΥΝΕΡΓΑΤΩΝ ΤΩΝ ΜΕΛΩΝ ΤΗΣ ΚΥΒΕΡΝΗΣΗΣ

|  |  |
| --- | --- |
| Προοίμιο. | ΕΠΕΙΔΗ, σύμφωνα με το Σύνταγμα, ο Πρόεδρος της Δημοκρατίας εκλέγεται για περίοδο πέντε ετών και διορίζει τους υπουργούς και υφυπουργούς για περίοδο πέντε ετών, που αποτελούν μαζί την κυβέρνηση της Δημοκρατίας, |
|  |  |
|  | ΚΑΙ ΕΠΕΙΔΗ, η εκτέλεση του κυβερνητικού έργου και ο ρόλος της κυβέρνησης χαρακτηρίζονται από προσωρινότητα, σύμφωνα με τις διατάξεις του Συντάγματος, |
|  |  |
|  | ΚΑΙ ΕΠΕΙΔΗ, η εκτέλεση του κυβερνητικού έργου αποτελεί υψίστης σημασίας έργο για το κράτος, |
|  |  |
|  | ΚΑΙ ΕΠΕΙΔΗ, το έργο των μελών της κυβέρνησης έχει αυξημένες δυσκολίες και ιδιαιτερότητες, |
|  |  |
|  | ΚΑΙ ΕΠΕΙΔΗ, τα μέλη της κυβέρνησης για την εκτέλεση του προσωρινού και ιδιαίτερου έργου τους υποβοηθούνται και εξυπηρετούνται καλύτερα, όταν περιβάλλονται από πρόσωπα τα οποία χαίρουν της απολύτου εμπιστοσύνης τους, διαθέτοντας τα απαραίτητα προσόντα,  |
|  |  |
|  | ΚΑΙ ΕΠΕΙΔΗ, η διαφάνεια, η ισονομία και η λογοδοσία αποτελούν τους βασικούς πυλώνες επί των οποίων οικοδομείται και εδράζεται κάθε σύγχρονο κράτος δικαίου, |
|  |  |
|  | Για όλους τους πιο πάνω λόγους, η Βουλή των Αντιπροσώπων ψηφίζει ως ακολούθως: |
|  |  |
| Συνοπτικός τίτλος. | 1. Ο παρών Νόμος θα αναφέρεται ως ο περί Συμβούλων- Συνεργατών των Μελών της Κυβέρνησης Νόμος του 2024.  |
|  |  |
|  | ΜΕΡΟΣ Ι ΕΙΣΑΓΩΓΙΚΕΣ ΔΙΑΤΑΞΕΙΣ |
|  |  |
| Ερμηνεία.  | 2. Στον παρόντα Νόμο, εκτός εάν από το κείμενο προκύπτει διαφορετική έννοια- |
|  |  |
| Επίσημη Εφημερίδατης Ε.Ε.: L119,04.05.2016,σ. 1-88. | «Γενικός Κανονισμός για την Προστασία Δεδομένων» ή «ΓΚΠΔ» σημαίνει την πράξη της Ευρωπαϊκής Ένωσης με τίτλο «Κανονισμός (ΕΕ) 2016/679 του Ευρωπαϊκού Κοινοβουλίου και του Συμβουλίου της 27ης Απριλίου 2016, για την προστασία των φυσικών προσώπων έναντι της επεξεργασίας των δεδομένων προσωπικού χαρακτήρα και για την ελεύθερη κυκλοφορία των δεδομένων αυτών και την κατάργηση της οδηγίας 95/46/ΕΚ (Γενικός Κανονισμός για την Προστασία Δεδομένων)»∙ |
|  |  |
|  | «Δημοκρατία» σημαίνει την Κυπριακή Δημοκρατία· |
|  |  |
| 1 του 199071 του 1991211 του 199127(Ι) του 199483(Ι) του 199560(Ι) του 1996109(Ι) του 199669(Ι) του 2000156(Ι) του 20004(Ι) του 200194(Ι) του 2003128(Ι) του 2003183(Ι) του 200331(Ι) του 2004218(Ι) του 200468(Ι) του 200579(Ι) του 2005105(Ι) του 200596(Ι) του 2006107(Ι) του 2008137(Ι) του 2009194(Ι) του 201178(Ι) του 20137(Ι) του 201421(Ι) του 2014100(Ι) του 2015148(I) του 2017151(I) του 2017152(I) του 201798(I) του 2020136(I) του 20201(I) του 2022113(I) του 2022120(I) του 202259(Ι) του 202364(Ι) του 202378(Ι) του 2023. | «δημόσια υπηρεσία» έχει την έννοια που αποδίδεται στον όρο αυτό από τις διατάξεις του περί Δημόσιας Υπηρεσίας Νόμου· |
|  |  |
|  | «κράτος μέλος» σημαίνει κράτος μέλος της Ευρωπαϊκής Ένωσης και περιλαμβάνει τα κράτη μέλη που αποτελούν συμβαλλόμενα μέρη στη Συμφωνία για τον Ευρωπαϊκό Οικονομικό Χώρο και την Ελβετία∙ |
|  |  |
|  | «Κυβερνητικός Εκπρόσωπος» σημαίνει τον Κυβερνητικό Εκπρόσωπο της κυβέρνησης·  |
|  |  |
|  | «Κώδικας Δεοντολογίας των συμβούλων-συνεργατών» σημαίνει τον κώδικα τον οποίο εκπονεί η κυβέρνηση σχετικά με τους κανόνες συμπεριφοράς και δεοντολογίας των συμβούλων-συνεργατών· |
|  |  |
|  | «μέλος της κυβέρνησης» για τους σκοπούς του παρόντος Νόμου σημαίνει-  |
|  |  |
|  | (α) | τον Πρόεδρο της Δημοκρατίας, |
|  |  |  |
|  | (β) | Υπουργό και Υφυπουργό παρά τω Προέδρω, και |
|  |  |  |
|  | (γ) | τον Κυβερνητικό Εκπρόσωπο∙ |
|  |  |
|  | «Πρόεδρος» σημαίνει τον Πρόεδρο της Δημοκρατίας˙ |
|  |  |
|  | «σύμβαση απασχόλησης» σημαίνει σύμβαση απασχόλησης ιδιωτικού δικαίου η οποία συνάπτεται μεταξύ μέλους της κυβέρνησης εκ μέρους της Δημοκρατίας και φυσικού προσώπου ως συμβούλου-συνεργάτη: |
|  |  |
|  |  Νοείται ότι, στην πιο πάνω ερμηνεία δεν περιλαμβάνεται συμφωνία την οποία δύναται να συνάπτει ο Πρόεδρος της Δημοκρατίας με εξειδικευμένο σύμβουλο με ειδικά προσόντα για παροχή εξειδικευμένων υπηρεσιών στο πλαίσιο διεκπεραίωσης των καθηκόντων του και διασφάλισης του δημόσιου συμφέροντος, της άμυνας, της ασφάλειας, της δημόσιας τάξης, της δημόσιας υγείας, της κοινής ωφέλειας· |
|  |  |
| 184(Ι) του 2015115(Ι) του 2020. | «σύμβιοι» έχει την έννοια που αποδίδεται στον όρο αυτό από το άρθρο 2 του περί Πολιτικής Συμβίωσης Νόμουꞏ |
|  |  |
|  | «σύμβουλος-συνεργάτης» σημαίνει πρόσωπο το οποίο εργοδοτείται δυνάμει σύμβασης απασχόλησης: |
|  |  |
|  |  Νοείται ότι, στην πιο πάνω ερμηνεία δεν περιλαμβάνεται εξειδικευμένος σύμβουλος με ειδικά προσόντα με τον οποίο δύναται να συνάπτει συμφωνία ο Πρόεδρος της Δημοκρατίας για ειδικό θέμα που προκύπτει στο πλαίσιο διεκπεραίωσης των καθηκόντων του και διασφάλισης του δημόσιου συμφέροντος· |
|  |  |
|  | «υπάλληλος της δημόσιας υπηρεσίας» σημαίνει πρόσωπο το οποίο κατέχει θέση στη δημόσια υπηρεσία είτε μόνιμα είτε προσωρινά είτε με απόσπαση ή αναπλήρωση· |
|  |  |
|  | «Υπουργός» σημαίνει υπουργό της κυβέρνησης·  |
|  |   |
|  | «Υφυπουργός παρά τω Προέδρω» σημαίνει Υφυπουργό παρά τω Προέδρω της κυβέρνησης.  |
|  |  |
| Σκοπός και πεδίο εφαρμογήςτου παρόντοςΝόμου.  | 3.-(1) Σκοπός του παρόντος Νόμου είναι η ρύθμιση της διαδικασίας σύναψης σύμβασης απασχόλησης για υποβοήθηση του έργου των μελών της κυβέρνησης με ανώτατη χρονική διάρκεια, τηρουμένων των όρων της σύμβασης απασχόλησης, τη διάρκεια της θητείας της εκάστοτε κυβέρνησης ή της θητείας του μέλους της κυβέρνησης, ανάλογα με την περίπτωση.  |
|  |  |
|  |  (2) Οι διατάξεις του παρόντος Νόμου δεν εφαρμόζονται σε σχέση με εξειδικευμένους συμβούλους με ειδικά προσόντα με τους οποίους ο Πρόεδρος της Δημοκρατίας δύναται να συνάπτει συμφωνία για παροχή εξειδικευμένων υπηρεσιών στο πλαίσιο διεκπεραίωσης των καθηκόντων του και διασφάλισης του δημόσιου συμφέροντος, της άμυνας, της ασφάλειας, της δημόσιας υγείας, τάξης και ωφέλειας. |
|  |  |
| Προϋπολογισμός υπουργείων και υφυπουργείων.  | 4. Η Προεδρία της Δημοκρατίας, τα υπουργεία και τα Υφυπουργεία περιλαμβάνουν στον ετήσιο προϋπολογισμό τους πιστώσεις για σύναψη συμβάσεων απασχόλησης συμβούλων- συνεργατών δυνάμει των διατάξεων του παρόντος Νόμου.  |
|  |  |
| Σύμβαση απασχόλησης. 70(I) του 2016. | 5.-(1) Ανεξαρτήτως των διατάξεων του περί [της Ρύθμισης της Απασχόλησης Εργοδοτουμένων Αορίστου και Εργοδοτουμένων Ορισμένου Χρόνου στη Δημόσια Υπηρεσία Νόμου,](http://www.cylaw.org/nomoi/indexes/2016_1_70.html) τα μέλη της κυβέρνησης δύνανται να συνάπτουν σύμβαση απασχόλησης ιδιωτικού δικαίου με οποιοδήποτε φυσικό πρόσωπο το οποίο πληροί τις προϋποθέσεις που προβλέπονται στο άρθρο 6.  |
|  |  |
|  |  (2) Η σύμβαση απασχόλησης είναι καθορισμένης διάρκειας, η οποία δεν δύναται να ξεπερνά την περίοδο των πέντε (5) χρόνων, παρέχει δικαίωμα τερματισμού, σύμφωνα με τις διατάξεις του άρθρου 12, και δεν ανανεώνεται.  |
|  |  |
|  |  (3) Τηρουμένων των διατάξεων του άρθρου 12, η σύμβαση απασχόλησης λήγει αυτοδικαίως με τη λήξη της θητείας της κυβέρνησης ή την αποχώρηση από το αξίωμα του μέλους της κυβέρνησης με το οποίο έχει συνομολογηθεί, ανάλογα με την περίπτωση. |
|  |  |
|  |  (4) Η σύμβαση απασχόλησης δύναται να προβλέπει περίοδο δοκιμασίας.  |
|  |  |
|  |  (5) Η σύμβαση απασχόλησης δεν δημιουργεί οποιαδήποτε δημοσιοϋπαλληλική σχέση μεταξύ των μερών της ούτε προκύπτουν από αυτήν άλλα δικαιώματα ή υποχρεώσεις πέραν των όσων προβλέπονται ρητά σε αυτήν και σε ουδεμία περίπτωση δύναται να μετατραπεί σε σύμβαση αορίστου χρόνου.  |
|  |  |
| 56(Ι) του 202173(Ι) του 2022. |  (6) Ανεξαρτήτως των διατάξεων της σημείωσης 33 του περί Προϋπολογισμού του 2023 Νόμου του 2022, το Υπουργικό Συμβούλιο με απόφασή του, που δημοσιεύεται στην Επίσημη Εφημερίδα της Δημοκρατίας, καθορίζει το πρότυπο της σύμβασης απασχόλησης. |
|  |  |
| Προϋποθέσεις σύναψης σύμβασης απασχόλησης.  | 6.-(1) Πρόσωπο δύναται να συνάψει σύμβαση απασχόλησης, νοουμένου ότι πληροί τις ακόλουθες προϋποθέσεις: |
|  |  |
|  | (α) | Είναι πολίτης της Δημοκρατίας ή πολίτης κράτους μέλους και έχει τη συνήθη ή τη μόνιμη και νόμιμη διαμονή του στη Δημοκρατία, |
|  |  |  |
|  | (β) | έχει συμπληρώσει το εικοστό πρώτο (21ο) έτος της ηλικίας του, |
|  |  |  |
|  | (γ) | κατέχει τίτλο σπουδών πανεπιστημιακού επιπέδου αναγνωρισμένο στη Δημοκρατία και σε περίπτωση πολίτη άλλου κράτους μέλους, αναγνωρισμένο στο κράτος μέλος καταγωγής του, |
|  |  |  |
| 73(I) του 200494(I) του 200528(I) του 200673(I) του 2006153(I) του 200693(I) του 200836(I) του 2010169(I) του 201152(I) του 2012115(Ι) του 20124(Ι) του 201384(I) του 201564(I) του 201699(I) του 2016114(I) του 20164(I) του 201866(I) του 201851(I) του 2019101(I) του 2019162(I) του 20194(I) του 202118(I) του 202142(I) του 2021146(I) του 2021198(I) του 202193(I) του 2022175(Ι) του 2022176(I) του 202229(Ι) του 2023. | (δ) | έχει λευκό ποινικό μητρώο και διαθέτει σχετικό πιστοποιητικό, το οποίο εκδίδεται από τον Αρχηγό της Αστυνομίας σύμφωνα με τις διατάξεις του άρθρου 10 του περί Αστυνομίας Νόμου, ή, σε περίπτωση κατά την οποία πρόκειται για πολίτη κράτους μέλους, ανάλογο πιστοποιητικό, το οποίο εκδίδεται από την αντίστοιχη αρχή του κράτους μέλους αυτού, |
|  |  |  |
|  | (ε) | προκειμένου περί άρρενος, έχει εκπληρώσει τις στρατιωτικές του υποχρεώσεις ή έχει απαλλαγεί νομίμως από αυτές, |
|  |  |  |
|  | (στ) | δεν έχει συγγένεια εξ αίματος ή εξ αγχιστείας μέχρι τρίτου βαθμού με το μέλος της κυβέρνησης με το οποίο θα υπογραφεί η σύμβαση απασχόλησης και πρώτου βαθμού με οποιοδήποτε άλλο μέλος της κυβέρνησης, |
|  |  |  |
|  | (ζ) | δεν έχει απολυθεί ή δεν έχουν τερματιστεί οι υπηρεσίες του στο παρελθόν από τη δημόσια υπηρεσία ή οποιαδήποτε υπηρεσία ή οργανισμό δημόσιου δικαίου της Δημοκρατίας ή της Ευρωπαϊκής Ένωσης ή κράτους μέλους αυτής λόγω πειθαρχικού παραπτώματος ή λόγω διάπραξης αδικήματος που επιτρέπει την απόλυση ή τον τερματισμό των υπηρεσιών του, και |
|  |  |  |
|  | (η) | είναι πολύ καλός γνώστης της ελληνικής γλώσσας και καλός γνώστης της αγγλικής γλώσσας. |
|  |  |
|  |  (2) Ανεξαρτήτως των διατάξεων της παραγράφου (γ) του εδαφίου (1), προκειμένου περί παροχής υπηρεσιών σε θέματα επικοινωνίας ή δημόσιων σχέσεων, πρόσωπο δύναται να συνάψει σύμβαση απασχόλησης, νοουμένου ότι κατέχει αναγνωρισμένο τίτλο σπουδών σε συναφές πεδίο ή δίπλωμα στη δημοσιογραφία από εγγεγραμμένο στο οικείο μητρώο του Υπουργείου Παιδείας, Αθλητισμού και Νεολαίας ίδρυμα ανώτερης εκπαίδευσης και αξιολογημένο/πιστοποιημένο από τον Φορέα Διασφάλισης και Πιστοποίησης της Ποιότητας της Ανώτερης Εκπαίδευσης ή άλλο επαγγελματικό τίτλο και εικοσαετή εγνωσμένη επαγγελματική πείρα σε θέματα δημοσιογραφίας, επικοινωνίας, δημόσιων σχέσεων ή χειρισμού ιστοσελίδας και μέσων κοινωνικής δικτύωσης και, επιπροσθέτως, ευρεία γνώση των κυπριακών και ξένων μέσων μαζικής ενημέρωσης (ΜΜΕ): |
|  |  |
|  |  Νοείται ότι, τα προβλεπόμενα στις διατάξεις του παρόντος εδαφίου ισχύουν μέχρι την 28η Φεβρουαρίου 2033. |
|  |  |
| Έλεγχοςτων προϋποθέσεωνεπιλογής συμβούλου-συνεργάτη. | 7.-(1) Ο σύμβουλος-συνεργάτης προσκομίζει πριν απο την υπογραφή της σύμβασης απασχόλησης τα απαραίτητα δικαιολογητικά σύμφωνα με τις διατάξεις του άρθρου 6. |
|  |  |
|  |  (2) Μέλος της κυβέρνησης το οποίο προτίθεται να συνάψει σύμβαση απασχόλησης μεριμνά, ώστε πριν από την υπογραφή της να ελέγξει κατά πόσο το υποψήφιο πρόσωπο διαθέτει τα απαραίτητα προσόντα σύμφωνα με τις διατάξεις του άρθρου 6. |
|  |  |
| Καθήκοντα και υποχρεώσειςσυμβούλου-συνεργάτη. | 8.-(1) Τα καθήκοντα και οι υποχρεώσεις του συμβούλου- συνεργάτη αφορούν στο κυβερνητικό έργο του μέλους της κυβέρνησης, καθορίζονται στη σύμβαση απασχόλησης και ο σύμβουλος-συνεργάτης δεσμεύεται για την αυστηρή τήρησή τους. |
|  |  |
|  |  (2) O σύμβουλος-συνεργάτης τηρεί τα διαλαμβανόμενα στους όρους της σύμβασης απασχόλησης και τα προβλεπόμενα στις διατάξεις του παρόντος Νόμου.  |
|  |  |
|  |  (3) Ο σύμβουλος-συνεργάτης, επιπροσθέτως των καθηκόντων και υποχρεώσεών του, δυνάμει της σύμβασης απασχόλησής του, εφαρμόζει τον Κώδικα Δεοντολογίας των Συμβούλων-Συνεργατών, τον οποίο εκπονεί η κυβέρνηση και ο οποίος εκάστοτε ισχύει, η παραβίαση του οποίου θεωρείται παραβίαση των όρων της σύμβασης απασχόλησής του, που υπέγραψε με το μέλος της κυβέρνησης, και δύναται να επισύρει και τον τερματισμό της.  |
|  |  |
|  |  (4) Ο σύμβουλος-συνεργάτης δεν υπόκειται σε όρους υπηρεσίας των δημόσιων υπαλλήλων και σε ιεραρχική δικαιοδοσία υπαλλήλου της δημόσιας υπηρεσίας ούτε έχει εξουσία ή αρμοδιότητα έκδοσης οδηγιών προς δημόσιους υπάλληλους. |
|  |  |
|  |  (5) Ο σύμβουλος-συνεργάτης δεν δύναται να έχει άλλη απασχόληση πέραν της εργασίας που καθορίζεται στη σύμβαση απασχόλησης. |
|  |  |
| Πρόσβαση σε πληροφορίες. | 9. Για τους σκοπούς της εκτέλεσης της σύμβασης απασχόλησης, το μέλος της κυβέρνησης, τηρώντας τις ισχύουσες νομοθετικές προϋποθέσεις για πρόσβαση σε πληροφορίες, στοιχεία, υλικό και έγγραφα, επιτρέπει στον σύμβουλο-συνεργάτη πρόσβαση σε όλες τις πληροφορίες, τα στοιχεία, το υλικό και τα έγγραφα που εύλογα απαιτούνται, σύμφωνα με την κρίση του μέλους της κυβέρνησης, για την εκτέλεση της εργασίας του συμβούλου-συνεργάτη δυνάμει της σύμβασης απασχόλησης: |
|  |  |
|  |  Νοείται ότι, το μέλος της κυβέρνησης δύναται να αρνηθεί πρόσβαση του συμβούλου-συνεργάτη σε συγκεκριμένα έγγραφα και/ή πληροφορίες, εάν, κατά την κρίση του, οι εν λόγω πληροφορίες δεν είναι σχετικές και/ή αναγκαίες για τους σκοπούς της σύμβασης απασχόλησης ή περιλαμβάνουν ευαίσθητες ή εμπιστευτικές πληροφορίες ή η πρόσβαση σε αυτές είναι ενάντια στο δημόσιο συμφέρον ή τη δημόσια ασφάλεια.  |
|  |  |
| Δέσμευση για τήρηση εμπιστευτικότητας. | 10.-(1) Ο σύμβουλος-συνεργάτης δεσμεύεται με τη σύμβαση απασχόλησης να- |
|  |  |
|  | (α) | μην πληροφορεί, γνωστοποιεί, κοινοποιεί, μεταδίδει και/ή καθ’ οιονδήποτε τρόπο διαδίδει άμεσα ή έμμεσα οποτεδήποτε προς οποιοδήποτε πρόσωπο, με εξαίρεση πρόσωπο δεόντως εξουσιοδοτημένο από το μέλος της κυβέρνησης, οποιαδήποτε πληροφορία και γενικά οτιδήποτε περιέρχεται σε γνώση του συνεπεία των καθηκόντων του, δυνάμει της συμφωνίας απασχόλησης, |
|  |  |  |
|  | (β) | τηρεί εμπιστευτική κάθε πληροφορία και γενικά οτιδήποτε περιέρχεται σε γνώση του δυνάμει της σύμβασης απασχόλησης και στο πλαίσιο άσκησης των καθηκόντων του, και |
|  |  |  |
|  | (γ) | χρησιμοποιεί τις πληροφορίες και/ή έγγραφα που λαμβάνει αποκλειστικά και μόνο σε σχέση με τον σκοπό της σύμβασης απασχόλησης: |
|  |  |
| 125(I) του 201826(I) του 2022. | Νοείται ότι, για τους σκοπούς του παρόντος άρθρου, του Γενικού Κανονισμού Προστασίας Δεδομένων και του περί της Προστασίας των Φυσικών Προσώπων Έναντι της Επεξεργασίας των Δεδομένων Προσωπικού Χαρακτήρα και της Ελεύθερης Κυκλοφορίας των Δεδομένων αυτών Νόμου, ο σύμβουλος-συνεργάτης θεωρείται ότι τελεί υπό την άμεση εποπτεία του μέλους της κυβέρνησης με το οποίο έχει συνάψει σύμβαση απασχόλησης. |
|  |  |
|  |  (2) Οι προβλεπόμενες στο εδάφιο (1) υποχρεώσεις του συμβούλου-συνεργάτη εξακολουθούν να ισχύουν και μετά τη λήξη ή τον τερματισμό της σύμβασης απασχόλησης.  |
|  |  |
|  |  (3) Σύμβουλος-συνεργάτης ο οποίος παραβιάζει τις υποχρεώσεις που προβλέπονται στο εδάφιο (1) διαπράττει ποινικό αδίκημα και, σε περίπτωση καταδίκης του, υπόκειται σε χρηματική ποινή που δεν υπερβαίνει τις δέκα χιλιάδες ευρώ (€10.000) ή σε ποινή φυλάκισης που δεν υπερβαίνει το ένα (1) έτος, ή και στις δύο αυτές ποινές. |
|  |  |
|  |  (4) Τυχόν καταδίκη του συμβούλου-συνεργάτη, σύμφωνα με το εδάφιο (3), επιφέρει τον άμεσο τερματισμό της σύμβασης απασχόλησης και, σε τέτοια περίπτωση, ο εν λογω σύμβουλος-συνεργάτης παραδίδει στο μέλος της κυβέρνησης όλα τα έγγραφα και/ή υλικό που βρίσκονται στην κατοχή του τη δεδομένη χρονική στιγμή. |
|  |  |
| Σύγκρουση συμφέροντοςσυμβούλου-συνεργάτη. | 11.-(1) Ο σύμβουλος-συνεργάτης αποφεύγει σύγκρουση συμφέροντος κατά την εκτέλεση των καθηκόντων του δυνάμει της σύμβασης απασχόλησης: |
|  |  |
|  |  Νοείται ότι, σύγκρουση συμφέροντος δεν υπάρχει σε περίπτωση κατά την οποία ο σύμβουλος-συνεργάτης αντλεί κάποιο όφελος μόνο ως μέλος του γενικότερου κοινού ή μίας ευρύτερης κατηγορίας προσώπων. |
|  |  |
|  |  (2) Ο σύμβουλος-συνεργάτης απέχει παντελώς από παρέμβαση η οποία δύναται να εκληφθεί ως εύνοια ή προνομιακή μεταχείριση προς οποιοδήποτε πρόσωπο. |
|  |  |
|  |  (3) Ο σύμβουλος-συνεργάτης δηλώνει σύγκρουση συμφέροντος η οποία ενδέχεται να σχετίζεται με θέμα το οποίο συζητείται στο πλαίσιο της εκτέλεσης των καθηκόντων του με το μέλος της κυβέρνησης με το οποίο έχει υπογράψει σύμβαση απασχόλησης ή σε άλλη συζήτηση στην οποία συμμετέχει κατά την οποία λαμβάνεται κάποια απόφαση και απέχει από αυτή. |
|  |  |
|  |  (4) Ο σύμβουλος-συνεργάτης οφείλει να- |
|  |  |
|  | (α) | δηλώνει γραπτώς στο μέλος της κυβέρνησης με το οποίο προτίθεται να συνάψει σύμβαση απασχόλησης πριν από την ανάληψη των καθηκόντων του τυχόν υπάρχουσα σύγκρουση συμφέροντος, η οποία διευθετείται πριν από την ανάληψη των καθηκόντων του, και ενημερώνει γραπτώς το μέλος της κυβέρνησης για τον τρόπο της διευθέτησης, |
|  |  |  |
|  | (β) | αναφέρει γραπτώς στο μέλος της κυβέρνησης με το οποίο έχει συνάψει σύμβαση απασχόλησης οποιαδήποτε σύγκρουση συμφέροντος ευθύς ως λάβει γνώση αυτής, και |
|  |  |  |
|  | (γ) | δηλώνει γραπτώς στο μέλος της κυβέρνησης με το οποίο έχει συνάψει σύμβαση απασχόλησης κατά πόσο βρίσκεται σε κατάσταση σύγκρουσης συμφέροντος ή όχι, οποτεδήποτε του ζητηθεί. |
|  |  |
|  |  (5) Ο σύμβουλος-συνεργάτης, πριν από την υπογραφή της σύμβασης απασχόλησης, ενημερώνει γραπτώς το μέλος της κυβέρνησης με το οποίο προτίθεται να συνάψει σύμβαση απασχόλησης για τυχόν συμμετοχή αυτού και του συζύγου ή συμβίου ή των τέκνων του στο κεφάλαιο ή στη διοίκηση επιχείρησης η οποία δραστηριοποιείται άμεσα ή έμμεσα στους τομείς που σχετίζονται με το αντικείμενο και τα καθήκοντα της θέσης στη σύμβαση απασχόλησης, τον τρόπο της συμμετοχής και κατά πόσο ασκούν αποτελεσματικό έλεγχο επ᾽ αυτού ή κατέχουν εκτελεστική ή ανώτερη διευθυντική θέση ή γενικά ο τύπος της εργοδότησης: |
|  |  |
|  |  Νοείται ότι, ο σύμβουλος-συνεργάτης αναφέρει, γραπτώς, αμέσως στο μέλος της κυβέρνησης με το οποίο έχει συνάψει σύμβαση απασχόλησης τυχόν μεταγενέστερες μεταβολές των εν λόγω στοιχείων.  |
|  |  |
| Μη τήρηση των όρων της σύμβασηςαπασχόλησης. | 12. Η μη τήρηση των όρων της σύμβασης απασχόλησης από τον σύμβουλο-συνεργάτη παρέχει το δικαίωμα στο μέλος της κυβέρνησης με το οποίο έχει συμβληθεί να την τερματίσει, σύμφωνα με τα προβλεπόμενα στις διατάξεις του άρθρου 13 και με βάση τον σχετικό όρο της σύμβασης, και/ή να διεκδικήσει αποζημιώσεις για ζημιές ή απώλειες τις οποίες τυχόν έχει υποστεί εξαιτίας της παράβασης της σύμβασης είτε από την αμελή άσκηση των καθηκόντων του συμβούλου-συνεργάτη είτε από την παράβαση των υποχρεώσεών του, όπως αυτές προβλέπονται στις διατάξεις του άρθρου 10.  |
|  |  |
| Τερματισμός της σύμβασηςαπασχόλησης. | 13.-(1) Άνευ επηρεασμού του δικαιώματος του μέλους της κυβέρνησης να τερματίσει και/ή καταγγείλει τη σύμβαση απασχόλησης λόγω παράβασής της από τον σύμβουλο-συνεργάτη, το μέλος της κυβέρνησης δικαιούται εν πάση περιπτώσει, κατά την απόλυτη κρίση του, με γραπτή ειδοποίηση τουλάχιστον ενός (1) μηνός να τερματίσει τη σύμβαση απασχόλησης.  |
|  |  |
|  |  (2) Σε περίπτωση κατά την οποία το μέλος της κυβέρνησης απολέσει το αξίωμά του ή παραιτηθεί από αυτό ή λήξει η θητεία του ή σε περίπτωση θανάτου του, η σύμβαση απασχόλησης τερματίζεται αυτοδικαίως.  |
|  |  |
|  |  (3) Ο σύμβουλος-συνεργάτης δικαιούται με γραπτή ειδοποίηση τουλάχιστον ενός (1) μηνός να τερματίσει τη σύμβαση απασχόλησης.  |
|  |  |
|  |  (4) Οι λόγοι τερματισμού της σύμβασης απασχόλησης προβλέπονται σε αυτήν. |
|  |  |
| Απολαβέςσυμβούλου-συνεργάτη.  | 14.-(1) Οι απολαβές οι οποίες καταβάλλονται σε σύμβουλο-συνεργάτη καθορίζονται στη σύμβαση απασχόλησης, σύμφωνα με τις πιστώσεις που προβλέπονται στον ετήσιο κρατικό προϋπολογισμό, και δεν είναι λιγότερες από είκοσι πέντε χιλιάδες ευρώ (€25.000). |
|  |  |
| 59(Ι) του 2010114(Ι) του 2010126(Ι) του 20102(Ι) του 201237(Ι) του 2012170(Ι) του 2012193(Ι) του 2012106(Ι) του 2014194(Ι) του 2014176(Ι) του 20151(Ι) του 201752(Ι) του 2017115(Ι) του 2017132(Ι) του 2018126(Ι) του 2019194(Ι) του 202088(Ι) του 2021101(Ι) του 2021168(Ι) του 202144(Ι) του 202281(Ι) του 2022150(Ι) του 2022214(Ι) του 2022215(Ι) του 202222(Ι) του 202323(Ι) του 202335(Ι) του 2023. |  (2) Οι απολαβές συμβούλου-συνεργάτη καταβάλλονται απευθείας σε αυτόν από τη Δημοκρατία εκ μέρους του εργοδότη του βάσει σχετικής εξουσιοδότησης του μέλους της κυβέρνησης, αφού πρώτα διενεργηθούν, βάσει της ίδιας εξουσιοδότησης, οι προβλεπόμενες στον περί Κοινωνικών Ασφαλίσεων Νόμο αποκοπές, καθώς και οποιεσδήποτε άλλες αποκοπές προβλέπονται σε Νόμο. |
|  |  |
| 124(Ι) του 2002163(Ι) του 2003.8 του 196725 του 196823 του 196926 του 197034 του 197266 του 19725 του 197385 του 197955 του 198065(Ι) του 199379(Ι) του 199626(Ι) του 1997110(Ι) του 1999165(Ι) του 200166(Ι) του 200272(Ι) του 2002169(Ι) του 200218(Ι) του 200542(Ι) του 2011217(Ι) του 202224(Ι) του 2023.89(Ι) του 2001134(Ι) του 2002101(Ι) του 200462(Ι) του 200574(Ι) του 201725(Ι) του 2020180(Ι) του 2022148(I) του 2023.125(Ι) του 1999136(Ι) του 200252(Ι) του 200621(Ι) του 2017.Επίσημη Εφημερίδα, Παράρτημα Τρίτο (Ι):3.6.19772.11.19799.11.19909.2.19962.8.2017. |  (3) Η Δημοκρατία καταβάλλει επιπρόσθετο ποσό, όπως προβλέπεται στις διατάξεις του περί Κοινωνικών Ασφαλίσεων Νόμου, του περί Ταμείου Κοινωνικής Συνοχής Νόμου, του περί Ετησίων Αδειών μετ’ Απολαβών Νόμου, του περί Γενικού Συστήματος Υγείας Νόμου και του περί Ανάπτυξης Ανθρώπινου Δυναμικού Νόμου, καθώς και στις πρόνοιες των περί Τερματισμού Απασχολήσεως (Ταμείο Πλεονάζοντος Προσωπικού) Κανονισμών. |
|  |  |
| Άδεια ανάπαυσης και άδεια ασθενείαςσυμβούλου συνεργάτη. | 15. Σε σύμβουλο-συνεργάτη, κατόπιν έγκρισης του μέλους της κυβέρνησης, παραχωρείται άδεια ανάπαυσης όπως προβλέπεται στον περί Ετησίων Αδειών μετ’ Απολαβών Νόμο και δύναται να του παραχωρείται με πλήρεις απολαβές άδεια ασθενείας που πιστοποιείται από Ιατρικό Λειτουργό, η οποία δεν υπερβαίνει τις είκοσι (20) ημέρες ανά ημερολογιακό έτος: |
|  |  |
|  Κεφ. 250.Α30 του 195930 του 196153 του 196179 του 1968114 του 196814 του 197418 του 197972 του 199166(Ι) του 1995112(Ι) του 1996102(Ι) του 200424(Ι) του 2009162(Ι) του 201173(Ι) του 2013171(Ι) του 2013125(Ι) του 2017190(Ι) του 2021.Κεφ. 249.76 του 196233 του 198359 του 19886(Ι) του 199264(Ι) του 199518(Ι) του 199882(Ι) του 2004279(Ι) του 200425(Ι) του 200981(Ι) του 2015126(Ι) του 201788(Ι) του 2019168(Ι) του 2019. |  Νοείται ότι, για τους σκοπούς του παρόντος άρθρου, «Ιατρικός Λειτουργός» σημαίνει ιατρό που είναι εγγεγραμμένος σύμφωνα με τις διατάξεις του περί Εγγραφής Ιατρών Νόμου και περιλαμβάνει οδοντίατρο εγγεγραμμένο σύμφωνα με τις διατάξεις του περί Εγγραφής Οδοντιάτρων Νόμου. |
|  |  |
| Εποπτεία και μητρώο συμβάσεων απασχόλησης. | 16.-(1) Το μέλος της κυβέρνησης συλλέγει και επεξεργάζεται όλες τις απαραίτητες πληροφορίες και δεδομένα προσωπικού χαρακτήρα για σκοπούς διαχείρισης της σύμβασης απασχόλησης, τηρουμένων των διατάξεων του παρόντος Νόμου.  |
|  |  |
|  | (2) | (α) | Για τους σκοπούς της γενικής εποπτείας των συμβάσεων απασχόλησης που συνάπτονται δυνάμει του παρόντος Νόμου, η Διοίκηση Προεδρίας τηρεί μητρώο των συμβάσεων απασχόλησης, τηρουμένων των διατάξεων του Γενικού Κανονισμού για την Προστασία Δεδομένων και του περί της Προστασίας των Φυσικών Προσώπων Έναντι της Επεξεργασίας των Δεδομένων Προσωπικού Χαρακτήρα και της Ελεύθερης Κυκλοφορίας των Δεδομένων αυτών Νόμου. |
|  |  |  |  |
|  |  | (β) | Οι συμβάσεις απασχόλησης στο προβλεπόμενο στην παράγραφο (α) μητρώο τηρούνται σε αυτό για τη χρονική διάρκεια της ισχύος της εν λόγω σύμβασης και για τη χρονική περίοδο έως δύο (2) έτη μετά τη λήξη ή τον τερματισμό της. |
|  |  |
|  |  (3) Τα μέλη της κυβέρνησης, με την υπογραφή της σύμβασης απασχόλησης με σύμβουλο-συνεργάτη, εφοδιάζουν τη Διοίκηση Προεδρίας με την εν λόγω σύμβαση απασχόλησης και την ενημερώνουν για μεταβολή στα στοιχεία της σύμβασης απασχόλησης ή για τη λήξη ή τον τερματισμό της για τους σκοπούς των εδαφίων (1), (2) και (4).  |
|  |  |
|  | (4) | (α) | Η έναρξη, η λήξη και/ή ο τερματισμός της σύμβασης απασχόλησης δημοσιοποιούνται με ανακοίνωση που αναρτά στην ιστοσελίδα της η Διοίκηση Προεδρίας, στην οποία περιλαμβάνονται το ονοματεπώνυμο του συμβούλου-συνεργάτη, το μέλος της κυβέρνησης με το οποίο αυτός έχει συμβληθεί, οι απολαβές του και ο ακαδημαϊκός ή επαγγελματικός του τίτλος, τηρουμένων των διατάξεων του Γενικού Κανονισμού για την Προστασία Δεδομένων και του περί της Προστασίας των Φυσικών Προσώπων Έναντι της Επεξεργασίας των Δεδομένων Προσωπικού Χαρακτήρα και της Ελεύθερης Κυκλοφορίας των Δεδομένων αυτών Νόμου. |
|  |  |  |  |
|  |  | (β) | Οι προβλεπόμενες στην παράγραφο (α) ανακοινώσεις σε σχέση με τα δεδομένα προσωπικού χαρακτήρα τηρούνται στην ιστοσελίδα της Διοίκησης Προεδρίας για το σύνολο της διάρκειας ισχύος της εκάστοτε σχετικής σύμβασης απασχόλησης και για περίοδο έως και δύο (2) έτη μετά τη λήξη ή τον τερματισμό της. |
|  |  |
| Μεταβατική διατάξη. | 17. Πρόσωπο το οποίο απασχολείται ως σύμβουλος-συνεργάτης του Πρόεδρου της Δημοκρατίας ή υπουργού ή υφυπουργού ή του Κυβερνητικού Εκπροσώπου κατά την ημερομηνία έναρξης της ισχύος του παρόντος Νόμου συνάπτει σύμβαση απασχόλησης, δυνάμει των διατάξεων του παρόντος Νόμου, νοουμένου ότι πληρούνται οι προβλεπόμενες σε αυτόν προϋποθέσεις. |
|  |  |

Αρ. Φακ.: 23.01.064.074-2023

ΜΣ/ΕΠ/ΘΧ

14.02.2024